
R E F E R A T  D E  A P R O B A R E
privind constituirea comisiei de analiză a solicitărilor de locuinţe sociale
aparținând domeniului public al Municipiului Brad


Conform prevederilor art. 21 alin. (1) din Anexa la Hotărârea Guvernului României nr. 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, cu modificările și completările ulterioare „(1) În vederea soluţionării cererilor privind repartizarea unei locuinţe sociale, autorităţile administraţiei publice locale vor stabili măsurile necesare pentru luarea în evidenţă şi pentru analiza solicitărilor primite. În acest scop, prin hotărâri ale consiliilor locale se vor constitui comisii de analiză a solicitărilor de locuinţe sociale şi se vor stabili şi da publicităţii, prin afişare la sediul primăriilor, numărul locuinţelor sociale şi gradul de ocupare al acestora, criteriile în baza cărora se repartizează locuinţele sociale, actele justificative necesare care însoţesc cererea şi locul de primire a cererilor”.
În spatele fiecărei solicitări de locuinţe se află oameni de diferite categorii sociale sau profesionale, cu copii, cu probleme sociale, economice sau de altă natură.
	Deşi toate aceste probleme sunt foarte greu de cuantificat, este necesar să stabilim o ierarhizare a cazurilor prioritare la atribuirea unei astfel de locuinţe. Acest lucru este important pentru eficientizarea utilizării fondului de locuințe sociale aparținând domeniului public al Municipiului Brad şi pentru stabilirea unor condiţii de totală transparenţă decizională în administrarea acestui fond.
	Constituirea fondului de locuinţe sociale se face prin realizarea de construcţii noi şi prin reabilitarea unor construcţii existente.
În conformitate cu prevederile Legii nr. 114/1996, republicată, cu modificările și completările ulterioare şi ale Hotărârii Guvernului României nr. 1275/2000 privind aprobarea Normelor Metodologice pentru punerea în aplicare a prevederilor Legii Locuinţelor nr. 114/1996, locuinţele sociale se repartizează de către consiliul local la propunerea comisiei de analiză a solicitărilor de locuințe sociale în ordinea înscrisă pe lista de priorităţi. Comisia va analiza, până la data de 1 noiembrie a anului în curs, cererile pentru locuinţele sociale şi va prezenta spre aprobare consiliului local lista cuprinzând solicitanţii îndreptăţiţii sa primească în anul următor o locuinţă socială, în ordinea de prioritate stabilită.

Prin adresa înregistrată la Primăria Municipiului Brad sub nr. 37540/01.08.2025, domnul HĂRĂGUȘ Adrian - Nicolae, consilier local ales pe listele Partidului Național Liberal, și-a prezentat actul de demisie din funcția de consilier local în cadrul Consiliului Local al Municipiului Brad. 
Urmare validării mandatului consilierului declarat supleant pe listele Partidului Național Liberal la alegerile locale din iunie 2024, domnul PERIAN Mirel - Mircea. Consiliu prin  Încheierea civilă nr. 1250/CC/2025,  pronunțată în ședința din camera de consiliu din data de 11 august 2025, în dosarul nr. 1376/195/2024/a4 al Judecătoriei Brad Local al Municipiului Brad, am inițiat prezentul proiect de hotărâre prin care am propus constituirea comisiei de analiză a solicitărilor de locuinţe sociale și, implicit, abrogarea art. 4 din Hotărârea Consiliului Local nr. 90/2020, cu modificările și completările ulterioare.
Am propus, de asemenea,  revocarea Hotărârii Consiliului Local nr. 135/2025.
Precizez că las la latitudinea Consiliului Local al Municipiului Brad desemnarea a doi reprezentanți în calitate de membri titulari și a doi reprezentanți în calitate de membri supleanți, pentru a face parte din această comisie, pe perioada mandatului Consiliului Local al Municipiului Brad 2024 - 2028.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	
În susţinerea propunerii mele invoc prevederile art. 21 alin. (1), art. 24, art. 25 şi art. 30 alin. (1) – (5) din Anexa la Hotărârea Guvernului României nr. 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, cu modificările și completările ulterioare, ale art. 39, art. 43-45 din Legea nr. 114/1996 privind locuințele, republicată, cu modificările și completările ulterioare, ale art. 26, art. 27, art. 28 și ale art. 41 din Ordonanța de Urgență nr. 40/1999 privind protecția  chiriașilor și stabilirea chiriei pentru spațiile cu destinația de locuințe, cu modificările și completările ulterioare, ale art. 129 alin. (2) lit. c),  alin. (7) lit.   b) și lit. q)  din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

